న్యూఢిల్లీ: కుల్భూషణ్ జాదవ్కు మరణశిక్ష విధించడంపై ఇప్పటికే భారత్ పాకిస్తాన్ సంబంధాలు సెగలుగక్కుతున్న నేపథ్యంలోనే పాకిస్తాన్ మరో నాటకానికి తెరలేపింది. ‘రా’ గూఢచారులుగా అనుమానిస్తూ మరో ముగ్గురు ‘ఉగ్రవాదులను’ అరెస్టు చేసినట్టు ప్రకటించింది. చైనా పాకిస్తాన్ ఎకనామిక్ కారిడార్లోని చైనా ఇంజినీర్లు, సున్నితమైన నిర్మాణాలను వారు లక్ష్యంగా చేసుకున్నట్టు పాక్ ఆరోపించింది. ‘‘ఖలీల్, ఇంతియాజ్, రషీద్ అనే ముగ్గురు ఉగ్రవాదులను అరెస్టు చేశాం. వీరంతా భారత నిఘా సంస్థ రీసెర్చ్ అండ్ ఎనాలిసిస్ వింగ్ (రా) నుంచి నిధులు అందుకుంటున్న ఏజెంట్లు’’ అని అని ఓ పోలీసు అధికారి పేర్కొన్నట్టు పాక్ మీడియా ఉటంకించింది. ఈ ముగ్గురిపై ఉగ్రవాద వ్యతిరేక చట్టంతో పాటు పేలుళ్లకు కుట్రపన్నినట్టు కేసులు నమోదు చేశారు. భారత నిఘా అధికారిగా అనుమానిస్తూ పాకిస్తాన్ ఇటీవల కుల్భూషణ్ జాదవ్ అనే మాజీ నేవీ అధికారిని అరెస్టు చేసిన సంగతి తెలిసిందే. ఆయనకు పాకిస్తాన్ కోర్టు మరణశిక్ష విధించడంపై భారత్ అగ్గిమీద గుగ్గిలమవుతోంది. జాదవ్ను విడిపించుకునేందుకు శత విధాలా ప్రయత్నిస్తోంది.
newdhilly: kulbhushan jaadavku maranasiksha vidhinchadampai ippatike bharat pakistan sambandhaalu segalugakkutunna nepathyamlone pakistan maro naatakaaniki teralepindi. ‘raa’ guudachaarulugaa anumaanistuu maro mugguru ‘ugravaadulanu’ arestu chesinattu prakatinchindi. chaina pakistan ekanamic kaaridaarlooni chaina injineerlu, sunnitamaina nirmaanaalanu vaaru lakshyamgaa chesukunnattu pak aaropinchindi. ‘‘khalil, intiyaj, rasheed ane mugguru ugravaadulanu arestu chesham. veerantaa bhaarata nigha samstha reserch and enolicis ving (raa) nunchi nidhulu andukuntunna agentlu’’ ani ani oo polisu adhikari perkonnattu pak media utankinchindi. ee mugguripai ugravaada vyatireka chattamtho paatu pelullaku kutrapanninattu kesulu namodu chesaru. bhaarata nigha adhikaarigaa anumaanistuu pakistan iteevala kulbhushan jadav ane maji nevi adhikaarini arestu chesina sangati telisinde. aayanaku pakistan kortu maranasiksha vidhinchadampai bharat aggimeeda guggilamavutondi. jaadavnu vidipinchukunenduku sata vidhala prayatnistondi.